
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS TEIKIAMŲ VIEŠŲJŲ PASLAUGŲ SĄRAŠO PATVIRTINIMO

2026 m. gegužės    d. Nr. AT−
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos viešojo administravimo įstatymo 20 straipsnio 3 ir 7 dalimis, Administracinių ir viešųjų paslaugų aprašymų rengimo, tvirtinimo ir skelbimo tvarkos aprašu, patvirtintu Lietuvos Respublikos vidaus reikalų ministro 2009 m. gruodžio 1 d. įsakymu Nr. 1V-644 „Dėl administracinių ir viešųjų paslaugų rengimo, tvirtinimo ir skelbimo tvarkos aprašo patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“, 22.12 papunkčiu, Šakių rajono savivaldybės mero 2026 m. balandžio 28 d. potvarkio MAK-40 „Dėl kasmetinių atostogų suteikimo Vytautui Ižganaičiui“ 2 punktu:
1. T v i r t i n u Šakių rajono savivaldybės administracijos teikiamų viešųjų paslaugų sąrašą (pridedama).
2. P a v e d u rajono savivaldybės administracijos skyrių vedėjams, seniūnijų seniūnams, valstybės tarnautojams, neįeinantiems į struktūrinių padalinių sudėtį:
2.1. kartą per 3 mėnesius atnaujinti rajono savivaldybės administracijos skyrių, seniūnijų, į struktūrinius padalinius neįeinančių valstybės tarnautojų teikiamų viešųjų paslaugų teikimo aprašymus, atsižvelgiant į rajono savivaldybės administracijos veiklos ir teisės aktų, reguliuojančių šių paslaugų teikimą, pasikeitimus ar kitas aplinkybes pagal pridedamą priedą; 
2.2. pasikeitus viešosios paslaugos aprašymui ar atsiradus naujai paslaugai per 20 darbo dienų atnaujinti / parengti naują aprašymą;
2.3. Viešųjų paslaugų aprašymus paskelbti teisės aktų nustatyta tvarka rajono savivaldybės interneto svetainėje ir elektroninių valdžios vartų administracinių ir viešųjų elektroninių paslaugų portale (toliau – Portalas).
3. P a v e d u rajono savivaldybės administracijos Bendrųjų reikalų skyriaus specialistei Irenai Bacevičienei Dokumentų valdymo sistemos priemonėmis supažindinti skyrių vedėjus, seniūnijų seniūnus ir valstybės tarnautojus, viešojo administravimo subjektus, neįeinančius į struktūrinių padalinių sudėtį, su šiuo įsakymu.
4. Skiriu Bendrųjų reikalų skyriaus kompiuterinių tinklų administratorių Normaną Žemaitį atsakingu už viešųjų paslaugų aprašymų pildymą, pildymo koordinavimą Portale.
5. P r i p a ž į s t u  netekusiu galios rajono savivaldybės administracijos direktoriaus 2025 m. sausio 3 d. įsakymą Nr. AT-7 „Dėl Šakių rajono savivaldybės administracijos teikiamų viešųjų paslaugų sąrašo patvirtinimo“.



Architektūros ir urbanistikos skyriaus vedėja, 	
pavaduojanti administracijos direktorių                                                       Jurgita Bosikienė	































Parengė	
Bendrųjų reikalų skyriaus kompiuterinių tinklų administratorius

